S obzirom na to da je za SDP i partnere prihvatljiv praktički svaki zahtjev Mosta, smatraju da bi pregovori trebali proteći relativno lako i brzo, s jednim osnovnim rezonom: Mostu će se ponuditi da reforme koje predlaže i provede, navodi Novi list pozivajući se izvor blizak SDP-u. Davorin Mlakar iz HDZ-a pak ističe kako će se njegova stranka zalagati za vladu stručnjak. Dok pojedinci iz Mosta tvrde kako će inzistirati na vladi nacionalnog jedinstva. Može se zaključiti da će današnji pregovori lijevog i desnog bloka s Mostom biti jako dinamični te neizvjesni do samog kraja

'Mi nismo HDZ iz 90-ih, da okolo hodamo s kuferima i pojedinačnim ponudama, mi igramo čisto i fer. Uostalom, u kampanji Most nije s naše strane mogao čuti nijednu lošu riječ o sebi, prema tome već smo dokazali da igramo fer i otvoreno prema njima', izjavio je za Novi list jedan od najbližih suradnika Zorana Milanovića. Aludirajući valjda na predizbornu izjavu Tomislava Karamarka koji je sa skupa u Gospiću poručio: Samo je jedna stranka sposobna spašavati Hrvatsku, a to nisu nikakvi mostovi, mostići ni stazice, jer to je obmana, a glasovi za takve su glasovi za SDP! Snage takozvanog trećeg puta pokušavaju oslabiti Domoljubnu koaliciju jer je se boje zato što ima program, jer voli svoju zemlju i diše hrvatski, za razliku od nekih koji se guše od Hrvatske